蚌，一名蜃蚌，非蛤类乎？《礼记》之注曰：蛟属。《埤雅》又以蚌蜃各释，似非蛤类。然按《本草》车螯之条曰：「车螯是大蛤，一名蜃，能吐气为楼台，又尝闻海中蜃气成楼垣。」《章龟经》曰：蜃大者如车轮，岛屿、月间吐气成楼，与蛟龙同也。则知此为蛤明矣。况《尔雅翼》引《周礼》诸家辩蜃为蛤甚明。《礼记》之注，以谓雉由于蛇化之说，故以雉子为蜃。《埤雅》既曰似蛇而大，腰下尽逆鳞，知之悉矣。然复疑之，一曰状似螭龙，有耳有角，则亦闻而识之。不若《本草》、《章龟经》为是即一物耳。大水，淮也。《晋语》曰：雉入于淮为蜃。Section